Οδηγός χρήσης του Cyber-shot
Εκτύπωση
Αρχική σελίδα > Προφυλάξεις / Πληροφορίες για αυτήν τη μηχανή > Προφυλάξεις > Προφυλάξεις

## Προφυλάξεις

Δημιουργία αντιγράφου ασφαλείας της εσωτερικής μνήμης
Μη χρησιμοποιείτε / αποθηκεύετε τη μηχανή στα ακόλουθα μέρη
Σχετικά με τη μεταφορά
Σχετικά με τις θερμοκρασίες λειτουργίας
Σχετικά με τη συμπύκνωση υγρασίας
Σχετικά με τη συμβατότητα των δεδομένων εικόνας
Σημειώσεις σχετικά με την οθόνη LCD και το φακό

### Δημιουργία αντιγράφου ασφαλείας της εσωτερικής μνήμης

- Μην απενεργοποιείτε τη μηχανή και μην αποσυνδέετε το αποκλειστικό Καλώδιο σύνδεσης USB (παρέχεται) κατά τη μεταφορά δεδομένων στον υπολογιστή σας. Σε αντίθετη περίπτωση, τα δεδομένα εσωτερικής μνήμης ενδέχεται να υποστούν βλάβη. Δημιουργήστε αντίγραφα ασφαλείας για να προστατέψετε τα δεδομένα σας.

### Μη χρησιμοποιείτε / αποθηκεύετε τη μηχανή στα ακόλουθα μέρη

- Σε υπερβολικά θερμά, κρύα ή υγρά μέρη
  Σε μέρη όπως π.χ. σε ένα αυτοκίνητο σταθμευμένο στον ήλιο, το σώμα της μηχανής μπορεί να παραμορφωθεί και αυτό μπορεί να προκαλέσει δυσλειτουργία.

- Κάτω από άμεσο ηλιακό φως ή κοντά σε καλοριφέρ
  Το σώμα της μηχανής μπορεί να αποχρωματιστεί ή να παραμορφωθεί και αυτό μπορεί να προκαλέσει δυσλειτουργία.

- Σε μια τοποθεσία που υπόκειται σε κραδασμούς

- Κοντά σε μέρη με ισχυρά μαγνητικά πεδία

- Σε μέρη με άμμο ή σκόνη
  Προσέξτε να μην εισχωρήσει άμμος ή σκόνη στο εσωτερικό της μηχανής. Αυτό μπορεί να προκαλέσει δυσλειτουργία της μηχανής και σε μερικές περιπτώσεις αυτή η δυσλειτουργία δεν μπορεί να επιδιορθωθεί.

### Σχετικά με τη μεταφορά

- Μην κάθεστε σε καρέκλες ή άλλα σημεία με τη μηχανή στην πίσω τσέπη του παντελονιού ή της φούστας σας, επειδή αυτό μπορεί να προκαλέσει δυσλειτουργία ή βλάβη στη μηχανή.

### Σχετικά με τις θερμοκρασίες λειτουργίας

- Η μηχανή σας είναι σχεδιασμένη για χρήση σε θερμοκρασίες μεταξύ 0°C και 40°C. Δεν συνιστάται η λήψη σε εξαιρετικά κρύα ή ζεστά μέρη που βρίσκονται εκτός αυτού του εύρους.

### Σχετικά με τη συμπύκνωση υγρασίας

- Αν μεταφέρετε τη μηχανή απευθείας από έναν κρύο σε έναν ζεστό χώρο, ενδέχεται να δημιουργηθεί συμπύκνωση υγρασίας στο εσωτερικό ή στο εξωτερικό της μηχανής. Αυτή η συμπύκνωση υγρασίας μπορεί να προκαλέσει δυσλειτουργία της μηχανής.

- Αν δημιουργηθεί συμπύκνωση υγρασίας, απενεργοποιήστε τη μηχανή και περιμένετε περίπου μία ώρα για να εξατμιστεί η υγρασία. Σημειώστε ότι αν επιχειρήσετε να φωτογραφίσετε με υπολειπόμενη υγρασία στο εσωτερικό του φακού, δεν θα μπορείτε να εγγράψετε καθαρές εικόνες.

### Σχετικά με τη συμβατότητα των δεδομένων εικόνας

- Η μηχανή είναι συμβατή με το παγκόσμιο πρότυπο DCF (Design rule for Camera File system) που καθορίζεται από την JEITA (Japan Electronics and Information Technology Industries Association).

- Η Sony δεν εγγυάται ότι η μηχανή θα μπορεί να αναπαραγάγει εικόνες που εγγράφηκαν ή επεξεργάστηκαν με άλλες συσκευές ούτε ότι άλλες συσκευές θα μπορούν να αναπαραγάγουν εικόνες που εγγράφηκαν με τη μηχανή.

### Σημειώσεις σχετικά με την οθόνη LCD και το φακό

- Η οθόνη LCD κατασκευάζεται με χρήση τεχνολογίας εξαιρετικά υψηλής ακρίβειας έτσι ώστε πάνω από το 99,99% των pixel να είναι λειτουργικά για αποτελεσματική χρήση. Παρόλα αυτά, μπορεί να εμφανιστούν μερικές μικρές μαύρες ή/και φωτεινές κουκκίδες (με λευκό, κόκκινο, μπλε ή πράσινο χρώμα) στην οθόνη LCD. Οι κουκκίδες αυτές είναι φυσιολογικό επακόλουθο της διαδικασίας κατασκευής και δεν επηρεάζουν την εγγραφή.

- Η έκθεση της οθόνης LCD ή του φακού σε άμεσο ηλιακό φως για μεγάλα χρονικά διαστήματα μπορεί να προκαλέσει δυσλειτουργίες. Να προσέχετε όταν τοποθετείτε τη μηχανή κοντά σε παράθυρα ή σε εξωτερικούς χώρους.

- Μην ασκείτε πίεση στην οθόνη LCD. Η οθόνη μπορεί να αποχρωματιστεί και αυτό πιθανόν να προκαλέσει δυσλειτουργία.

- Σε μια περιοχή με χαμηλές θερμοκρασίες, οι εικόνες ενδέχεται να διατρέχουν το μήκος της οθόνης LCD. Δεν πρόκειται για δυσλειτουργία.

Πίσω στην κορυφή