Οδηγός χρήσης του Cyber-shot
Εκτύπωση
Αρχική σελίδα > Αντιμετώπιση προβλημάτων > Αντιμετώπιση προβλημάτων > Λήψη ακίνητων εικόνων / ταινιών

## Λήψη ακίνητων εικόνων / ταινιών

Δεν είναι δυνατή η εγγραφή εικόνων.

- Ελέγξτε τον ελεύθερο χώρο της εσωτερικής μνήμης.

- Διαγράψτε τις άχρηστες εικόνες. [Πληροφ.]

- Δεν μπορείτε να εγγράψετε εικόνες ενώ το φλας φορτίζει.

- Ρυθμίστε το διακόπτη λειτουργιών στο (Ακίνητη εικόνα) κατά τη λήψη ακίνητων εικόνων.

- Ρυθμίστε το διακόπτη λειτουργιών στο (Ταινία) κατά τη λήψη ταινιών.

Η λειτουργία κλείστρου χαμόγελου δεν λειτουργεί.

- Δεν πραγματοποιείται λήψη καμίας εικόνας αν δεν ανιχνευτεί ένα χαμογελαστό πρόσωπο. [Πληροφ.]

Η εικόνα δεν είναι εστιασμένη.

- Το θέμα είναι πολύ κοντά. Κατά τη λήψη βεβαιωθείτε ότι η απόσταση ανάμεσα στο φακό και το θέμα είναι μεγαλύτερη από τις παρακάτω ελάχιστες αποστάσεις φωτογράφισης:

- Στη λειτουργία Ευφυές αυτόματο και στην Εύκολη λειτουργία: Περίπου 1 cm (W)/ 50 cm (T) από το φακό.

- Στις άλλες λειτουργίες εγγραφής: Περίπου 8 cm (W)/ 50 cm (T) από το φακό. Ή ρυθμίστε τη μηχανή στη λειτουργία κοντινής εστίασης και φωτογραφίστε σε απόσταση 1 cm έως 20 cm περίπου από την πλευρά W.

- Κατά τη λήψη ακίνητων εικόνων στην Επιλογή σκηνικού έχουν επιλεγεί οι λειτουργίες (Τοπία), (Ημίφως) ή (Πυροτεχνήματα).

Το ζουμ δεν λειτουργεί.

- Δεν μπορείτε να χρησιμοποιήσετε το οπτικό ζουμ στη λειτουργία ημικυκλικού πανοράματος.

- Δεν μπορείτε να χρησιμοποιήσετε το έξυπνο ζουμ ανάλογα με το μέγεθος εικόνας. [Πληροφ.]

- Δεν μπορείτε να χρησιμοποιήσετε το ψηφιακό ζουμ:

- Αν λειτουργεί το κλείστρο χαμόγελου.

- Αν η ρύθμιση [Χρονοδιακόπτης] έχει οριστεί στην επιλογή [Αυτοπορτραίτο ενός ατόμου] ή [Αυτοπορτραίτο δύο ατόμων].

Δεν είναι δυνατή η επιλογή της λειτουργίας ανίχνευσης προσώπου.

- Μπορείτε να επιλέξετε την Ανίχνευση προσώπου μόνο όταν η λειτουργία εστίασης έχει οριστεί στην επιλογή [Πολλαπλή AF] και η λειτουργία φωτομέτρου έχει οριστεί στην επιλογή [Πολλαπλή].

- Δεν μπορείτε να επιλέξετε την Ανίχνευση προσώπου όταν η λειτουργία κοντινής εστίασης είναι ενεργοποιημένη.

Το φλας δεν λειτουργεί.

- Δεν μπορείτε να χρησιμοποιήσετε το φλας όταν:

- Έχει επιλεγεί η λειτουργία ριπής. [Πληροφ.]

- Στην Επιλογή σκηνικού έχουν επιλεγεί οι λειτουργίες (Υψηλή ευαισθησία), (Ημίφως) ή (Πυροτεχνήματα).

- Γίνεται λήψη στη λειτουργία ημικυκλικού πανοράματος.

- Γίνεται λήψη στη λειτουργία ταινίας.

- Ορίστε το φλας στην επιλογή (Ναι) όταν η Επιλογή σκηνικού έχει οριστεί στη λειτουργία (Τοπία), (Φαγητά), (Κατοικίδιο), (Παραλία) ή (Χιόνι). [Πληροφ.]

Εμφανίζονται θολά λευκά κυκλικά στίγματα σε εικόνες που έχουν ληφθεί με χρήση του φλας.

- Το φως του φλας αντανακλάται στα σωματίδια (σκόνη, γύρη κλπ.) του αέρα και αυτό αποτυπώνεται στην εικόνα. Δεν πρόκειται για δυσλειτουργία. [Πληροφ.]

Η λειτουργία κοντινής λήψης (Μάκρο/Εστίαση σε) δεν λειτουργεί.

- Στην Επιλογή σκηνικού έχουν επιλεγεί οι λειτουργίες (Τοπία), (Ημίφως) ή (Πυροτεχνήματα).

- Εάν επιλεγεί η λειτουργία κοντινής εστίασης, η απόσταση λήψης είναι περίπου 1 cm έως 20 cm.

- Η ρύθμιση [Μάκρο] ορίζεται στο [Αυτόματα] στις εξής περιπτώσεις:

- Στη λειτουργία ταινίας

- Όταν η λειτουργία κλείστρου χαμόγελου είναι ενεργοποιημένη.

- Στην Εύκολη λειτουργία

- Στη λειτουργία Ημικυκλικό πανόραμα

- Όταν το στοιχείο [Χρονοδιακόπτης] έχει οριστεί σε [Αυτοπορτραίτο ενός ατόμου] ή [Αυτοπορτραίτο δύο ατόμων].

Η ημερομηνία και η ώρα δεν εμφανίζονται στην οθόνη LCD.

- Κατά τη λήψη, η ημερομηνία και η ώρα δεν εμφανίζονται. Εμφανίζονται μόνο κατά τη διάρκεια της αναπαραγωγής.

Δεν μπορείτε να εισαγάγετε ημερομηνίες σε εικόνες.

- Αυτή η μηχανή δεν διαθέτει δυνατότητα υπέρθεσης της ημερομηνίας σε εικόνες. Αν χρησιμοποιήσετε το "PMB", μπορείτε να εκτυπώσετε ή να αποθηκεύσετε εικόνες με την ημερομηνία. [Πληροφ.]

Η τιμή F και η ταχύτητα του κλείστρου αναβοσβήνουν όταν πατάτε παρατεταμένα το κουμπί κλείστρου μέχρι τη μέση της διαδρομής.

- Η έκθεση είναι λανθασμένη. Διορθώστε την έκθεση. [Πληροφ.]

Τα χρώματα της εικόνας δεν είναι σωστά.

- Προσαρμόστε την ισορροπία λευκού. [Πληροφ.]

Εμφανίζονται λευκές ή μοβ γραμμές στις φωτεινές περιοχές του θέματος ή ολόκληρη η οθόνη της εικόνας γίνεται κοκκινωπή.

- Το φαινόμενο αυτό ονομάζεται κηλίδωση. Δεν πρόκειται για δυσλειτουργία. Η κηλίδωση δεν εγγράφεται σε ακίνητες εικόνες, αλλά εγγράφεται υπό τη μορφή γραμμών ή ανομοιόμορφων χρωμάτων σε εικόνες ημικυκλικού πανοράματος ή ταινίες.
  (Ο όρος "φωτεινές περιοχές" αναφέρεται στον ήλιο ή σε ηλεκτρικά φώτα που είναι πολύ πιο φωτεινά σε σχέση με τον περιβάλλοντα φωτισμό.)

Στην εικόνα εμφανίζεται θόρυβος όταν κοιτάτε την οθόνη σε σκοτεινά μέρη.

- Η μηχανή επιχειρεί να αυξήσει την ορατότητα της οθόνης φωτίζοντας προσωρινά την εικόνα υπό συνθήκες χαμηλού φωτισμού. Δεν έχει επίπτωση στην εγγεγραμμένη εικόνα.

Τα μάτια του θέματος βγαίνουν κόκκινα.

- Ρυθμίστε το στοιχείο [Μείωση κόκ ματιών] στην επιλογή [Αυτόματα] ή [Ναι]. [Πληροφ.]

- Φωτογραφίστε το θέμα σε απόσταση μικρότερη από το εύρος του φλας χρησιμοποιώντας το φλας.

- Φωτίστε το δωμάτιο και φωτογραφίστε το θέμα.

- Ρετουσάρετε την εικόνα χρησιμοποιώντας την επιλογή [Ρετουσάρισμα] [Διόρθωση κόκκινων ματιών] από το μενού προβολής [Πληροφ.] ή διορθώστε χρησιμοποιώντας το "PMB". [Πληροφ.]

Εμφανίζονται κουκκίδες και παραμένουν στην οθόνη.

- Δεν πρόκειται για δυσλειτουργία. Οι κουκκίδες αυτές δεν εγγράφονται.

Δεν είναι δυνατή η φωτογράφιση διαδοχικών εικόνων.

- Η εσωτερική μνήμη είναι γεμάτη. Διαγράψτε τις άχρηστες εικόνες. [Πληροφ.]

- Το επίπεδο μπαταρίας είναι χαμηλό. Φορτίστε τη μηχανή.

Η ίδια εικόνα λαμβάνεται αρκετές φορές.

- Ρυθμίστε το στοιχείο [Ρυθμίσεις ριπής] στην επιλογή [Μοναδική]. [Πληροφ.]

- Το στοιχείο [Αναγνώριση σκηνής] ορίζεται στην επιλογή [Προηγμένο]. [Πληροφ.]

Κατά τη φόρτιση η λυχνία ισχύος / φόρτισης αναβοσβήνει.

- Εάν φορτίσετε την μπαταρία ενώ δεν την έχετε χρησιμοποιήσει για μεγάλο χρονικό διάστημα, η λυχνία ισχύος / φόρτισης ενδέχεται να αναβοσβήσει.

Η μπαταρία δεν έχει φορτίσει ακόμα και μετά από το σβήσιμο της λυχνίας ισχύος / φόρτισης.

- Αυτό το φαινόμενο συμβαίνει όταν φορτίζετε τη μηχανή σε υπερβολικά θερμό ή ψυχρό μέρος. Συνιστάται η φόρτιση της μπαταρίας σε θερμοκρασία περιβάλλοντος από 10°C έως 30°C.

Πίσω στην κορυφή