Οδηγός χρήσης του Cyber-shot
Εκτύπωση
Αρχική σελίδα > Αντιμετώπιση προβλημάτων > Αντιμετώπιση προβλημάτων > Μπαταρία και τροφοδοσία

## Μπαταρία και τροφοδοσία

Δεν είναι δυνατή η ενεργοποίηση της μηχανής.

- Η μπαταρία έχει αποφορτιστεί. Φορτίστε τη μηχανή.

Η συσκευή τίθεται ξαφνικά εκτός λειτουργίας.

- Ανάλογα με τη θερμοκρασία της μηχανής και της μπαταρίας, η μηχανή μπορεί να απενεργοποιηθεί αυτόματα για να προστατευτεί. Σε αυτή την περίπτωση, στην οθόνη LCD εμφανίζεται ένα μήνυμα πριν απενεργοποιηθεί η μηχανή.

- Αν δεν χρησιμοποιείτε τη μηχανή για μια ορισμένη χρονική περίοδο ενώ η τροφοδοσία είναι ενεργοποιημένη, η μηχανή απενεργοποιείται αυτόματα για να αποφευχθεί η εξάντληση της μπαταρίας. Ενεργοποιήστε ξανά τη μηχανή.

Η διάρκεια ζωής της μπαταρίας είναι μικρή.

- Φορτίστε την μπαταρία μέχρι να σβήσει η λυχνία φόρτισης.

- Χρησιμοποιείτε τη μηχανή σε εξαιρετικά θερμή ή κρύα τοποθεσία ή η φόρτιση δεν είναι επαρκής. Δεν πρόκειται για δυσλειτουργία.

- Αν δεν έχετε χρησιμοποιήσει τη μηχανή για μεγάλη χρονική διάρκεια, η αποδοτικότητα της μπαταρίας μπορεί να βελτιωθεί αν τη φορτίσετε και την αποφορτίσετε επανειλημμένα.

- Όταν η αξιοποιήσιμη διάρκεια ζωής της μπαταρίας μειωθεί κατά το ήμισυ του τυπικού χρόνου, ακόμα και μετά την πλήρη φόρτιση της μπαταρίας, η μπαταρία ενδέχεται να πρέπει να αντικατασταθεί. Συμβουλευθείτε τον πλησιέστερο αντιπρόσωπο της Sony.

Δεν μπορείτε να φορτίσετε τη μηχανή.

- Απενεργοποιήστε τη μηχανή και κάντε τη σύνδεση USB.

- Αποσυνδέστε το αποκλειστικό Καλώδιο σύνδεσης USB (παρέχεται) και, στη συνέχεια, συνδέστε το ξανά.

- Χρησιμοποιήστε το αποκλειστικό Καλώδιο σύνδεσης USB.

- Φορτίστε την μπαταρία σε θερμοκρασία περιβάλλοντος από 10°C έως 30°C.

- Ενεργοποιήστε τον υπολογιστή και συνδέστε τη μηχανή.

- Αναιρέστε την κατάσταση αναμονής ή αδρανοποίησης του υπολογιστή.

- Συνδέστε τη μηχανή απευθείας σε έναν υπολογιστή χρησιμοποιώντας το αποκλειστικό Καλώδιο σύνδεσης USB που παρέχεται.

- Συνδέστε τη μηχανή σε υπολογιστή με λειτουργικό σύστημα που υποστηρίζεται από τη μηχανή.

- Αφού επιχειρήσετε τους παραπάνω τρόπους επίλυσης, αν το πρόβλημα παραμένει, πιέστε το κουμπί RESET χρησιμοποιώντας ένα αιχμηρό αντικείμενο και ενεργοποιήστε τη μηχανή. Στη συνέχεια, συνδέστε τη μηχανή ξανά με τον υπολογιστή χρησιμοποιώντας το αποκλειστικό Καλώδιο σύνδεσης USB που παρέχεται.

Η ένδειξη υπόλοιπου φορτίου δεν είναι σωστή.

- Αυτό το φαινόμενο συμβαίνει όταν χρησιμοποιείτε τη μηχανή σε υπερβολικά θερμό ή ψυχρό μέρος.

- Προέκυψε διαφορά μεταξύ της ένδειξης υπόλοιπου φορτίου και του πραγματικού υπόλοιπου φορτίου της μπαταρίας. Αποφορτίστε πλήρως την μπαταρία μία φορά και κατόπιν φορτίστε την μπαταρία για να διορθώσετε την ένδειξη.

- Η μπαταρία είναι άδεια. [Πληροφ.] Συμβουλευτείτε τον πλησιέστερο αντιπρόσωπο της Sony.

Πίσω στην κορυφή